CELEX: 32014R0848
Language: hu
Date: 2014-08-04 00:00:00
Title: A Bizottság 848/2014/EU végrehajtási rendelete ( 2014. augusztus 4. ) a Corynebacterium glutamicum által termelt L-valin valamennyi állatfaj takarmány-adalékanyagaként történő engedélyezéséről és a 403/2009/EK rendeletnek az L-valin takarmány-adalékanyag címkézése tekintetében történő módosításáról  EGT-vonatkozású szöveg

5.8.2014   
            
            
               HU
            
            
               Az Európai Unió Hivatalos Lapja
            
            
               L 232/13
            
         A BIZOTTSÁG 848/2014/EU VÉGREHAJTÁSI RENDELETE
   (2014. augusztus 4.)
   a Corynebacterium glutamicum által termelt L-valin valamennyi állatfaj takarmány-adalékanyagaként történő engedélyezéséről és a 403/2009/EK rendeletnek az L-valin takarmány-adalékanyag címkézése tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére és 13. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról, valamint az engedélyek módosításáról.
            
         
               (2)
            
            
               Az L-valin engedélyezésére az 1831/2003/EK rendelet 7. cikkének megfelelően kérelmet nyújtottak be. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a „tápértékkel rendelkező adalékanyagok” adalékanyag-kategóriába sorolandó, a Corynebacterium glutamicum (KCCM 80058) által előállított L-valin valamennyi állatfaj takarmány-adalékanyagaként történő engedélyezésére vonatkozik.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2013. október 8-i véleményében (2) megállapította, hogy a Corynebacterium glutamicum (KCCM 80058) által előállított L-valin – a javasolt felhasználási feltételek mellett – nincs káros hatással sem az állatok és az emberek egészségére, sem a környezetre, és valamennyi állatfaj esetében az L-valin esszenciális aminosav hatékony forrásának tekinthető. A Hatóság úgy ítélte meg, hogy nem szükséges a forgalomba hozatalt követő felügyeletre vonatkozó egyedi követelményeket elrendelni. Továbbá ellenőrizte az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést is.
            
         
               (5)
            
            
               A szóban forgó anyag értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően az e rendelet mellékletében meghatározottak szerint engedélyezni kell az anyag használatát.
            
         
               (6)
            
            
               A 403/2009/EK bizottsági rendelet (3) engedélyezte az Escherichia coli által előállított L-valin használatát. Annak érdekében, hogy az egyes adalékanyagok elkülöníthetők legyenek a végleges takarmányban, fel kell tüntetni azonosító számukat – nevükkel és a hozzáadott mennyiséggel együtt – a takarmány-alapanyagok és az összetett takarmány címkéjén.
            
         
               (7)
            
            
               A 403/2009/EK rendeletet ezért ennek megfelelően módosítani kell. Mivel az engedélyezési feltételek módosítására nem biztonsági okokból kerül sor, a már meglévő készletek felhasználására helyénvaló átmeneti időszakot biztosítani.
            
         
               (8)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Engedélyezés
   A mellékletben meghatározott, a „tápértékkel rendelkező adalékanyagok” adalékanyag-kategóriába és az „aminosavak, sóik és analógjaik” funkcionális csoportba tartozó anyag takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   A 403/2009/EK rendelet módosítása
   A 403/2009/EK rendelet mellékletében szereplő táblázat kilencedik oszlopa a következő bekezdéssel egészül ki:
   „Ha a takarmány-alapanyagok és az összetett takarmány címkéjén önkéntesen feltüntetik a szóban forgó adalékanyagot, a következő adatokat meg kell adni:
   
               —
            
            
               az adalékanyag azonosító száma,
            
         
               —
            
            
               az adalékanyag hozzáadott mennyisége.”
            
         3. cikk
   Átmeneti rendelkezések
   A 2. cikkben említett azon takarmány-alapanyagok és összetett takarmányok, amelyeket 2015. február 25. előtt állítottak elő és címkéztek fel a 2014. augusztus 25. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók. A kedvtelésből tartott állatoknak szánt takarmány esetében az előző mondatban említett előállítási és címkézési időszak 2016. augusztus 25-én lejár.
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 4-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
   
      (2)  EFSA Journal 2013; 11(10):3429.
   
      (3)  A Bizottság 2009. május 14-i 403/2009/EK rendelete az L-valin készítmény takarmány-adalékanyagként való engedélyezéséről (HL L 120., 2009.5.15., 3. o.).
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Legkisebb mennyiség
               
               
                  Legnagyobb mennyiség
               
               
                  További rendelkezések
               
               
                  Az engedély lejárta
               
            
                  mg/kg 12 %-os nedvességtartalmú teljes értékű takarmányban
               
            
                  
                     Kategória: tápértékkel rendelkező adalékanyagok. Funkcionális csoport: aminosavak, sóik és analógjaik.
                  
               
            
                  3c370
               
               
                  —
               
               
                  L-valin
               
               
                  
                     Az adalékanyag összetétele:
                  
                  Legalább 98 % L-valin (szárazanyagban)
                  
                     A hatóanyag jellemzése:
                  
                  A Corynebacterium glutamicum (KCCM 80058) által előállított L-valin ((2S)-2-amino-3-metilbutánsav)
                  Kémiai képlet: C5H11NO2
                  
                  CAS-szám: 72-18-4
                  
                     Analitikai módszer:
                      (1)
                  
                  A takarmány-adalékanyagban található L-valin meghatározására: a Food Chemicals Codex L-valinról szóló monográfiája.
                  Az előkeverékek, összetett takarmányok és takarmány-alapanyagok valintartalmának meghatározására: ioncserés kromatográfiás módszer, oszlopról való eluálódás utáni származékképzéssel, majd fotometriás detektálás (HPLC/VIS) –152/2009/EK bizottsági rendelet (HL L 54., 2009.2.26., 1. o.).
               
               
                  Valamennyi faj
               
               
                  —
               
               
                   
               
               
                   
               
               
                  
                              1.
                           
                           
                              Az adalékanyag címkéjén fel kell tüntetni a következőket:
                              
                                          —
                                       
                                       
                                          nedvességtartalom.
                                       
                                    
                        
                              2.
                           
                           
                              Ha a takarmány-alapanyagok és az összetett takarmány címkéjén önkéntesen feltüntetik a szóban forgó adalékanyagot, a következő adatokat meg kell adni:
                              
                                          —
                                       
                                       
                                          az adalékanyag azonosító száma,
                                       
                                    
                                          —
                                       
                                       
                                          az adalékanyag hozzáadott mennyisége.
                                       
                                    
                        
               
                  2024. augusztus 25.
               
            
         (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports